钦定古今图书集成/明伦汇编/官常典/第510卷 > 周永清
## 钦定古今图书集成/明伦汇编/官常典/第510卷 > 周永清

按《宋史》本传：“永清，字肃之，世家灵州。州陷，祖美归京师，永清以荫从仕。宰相庞籍言其忠勇，加阁门祗候，
押时服赐夏国。至宥州，夏人受赐不跪，诘之，恐而跪。
迁通事舍人、渭州钤辖。渭兵劲而阵伍不讲，永清训
以李靖法帅蔡挺嘉其整图上之，诏推于诸道，知德
顺军。夏众入寇，击擒其酋吕效忠。又募勇士，夜驰百”
里，𢭏贼巢穴，斩首三百级，俘数千人，获橐䒷甲马万
计，城中无知者。并砦禁地三百里，盗耕不可禁。永清
拓籍数千顷，置射士二千，声闻敌廷，降者引入帐下，
待之不疑，多得其死力。徙秦凤钤辖、河北沿边安抚
副使、知代州。契丹无名求地，朝廷命韩缜分画，永清
贰焉。入对言：“疆境不可轻与人，臣职守土不愿行。”固
遣之。复上章陈利害，竟以母病辞。历高阳关、定州、泾
原路钤辖，知泾州、保州，又为定州路副总管，终东上
阁门使。